Demetrius Calopothaces

Demetrius Michaelis f. Calopothaces,Ipse de vita sua ad pedem dissertationis Latine scribens se "Demetrius Kalopothakes" appellat. litteris Graecis Δημήτριος Καλoποθάκης (natus Athenis 20 Augusti 1867; mortuus die et loco incognitis) philologus et historicus Graecus fuit, patre Michaele medico ex Areopoli oriundo,Sic Vicipaedia Neograeca. In dissertatione sua Demetrius patrem "civem Spartanum" fuisse dicit. matre Martha e gente Americana Blackler, sorore Maria in medicina et praecipue de morbo tuberculosi erudita. Ad fidem evangelicam haerebat sicut et pater qui anno 1871 ecclesiam Graecam Evangelicam urbis Athenarum condidit.

Demetrius litterarum elementis et gymnasium Athenis, usque ad 1883 quo testimonium maturitatis nactus est, frequentavit. 1884 civibus academicis universitatis Harvardianae Cantabrigiensis adscriptus est. 1888 gradum Baccalaurei Artium Liberalium adeptus Graeciam rediit. 1890 Berolinum profectus, cives academicus universitatis Fridericiae-Guilelmae receptus, doctor studiorum historicorum factus est. Deinde rediit Athenis, ubi presbyter ecclesiae Evangelicae fuit.

 Opera 
 1893 : De Thracia Provincia Romana (dissertatio inauguralis historica). Berolini Textus apud archive.org
 1894 : Ho chōrismos tēs stratiōtekēs kai politikēs exusias kai hē Rōmaikē dioikēsis para tu Katō Dou abin Diatribē epi hyphēgesia. Athenis: Basil. Typogr. N.G. Inglesē
 1899 : Ymnologion dia Theian latreian meta mousikēs ekdosis deutera. Athenis
 1918 : Ἡ Ἀγγλία καὶ ὁ Πολεμος, διάλεξις. Athenis
 1919 (pseudonymo "Polybius"; cum praefatione T. P. O'Connor) : Greece Before the Conference. Londinii: Methuen
 1919 (pseudonymo "Polybius") : "The Settlement of Turkey ". Londinii: East and West (commentatio ex Asiatic Review reimpressa) 
 1933 : Ο Βίος Και Το Έργον Του Αποστόλου Παύλου. Athenis: Εκδόσεις "ο Λόγος"

 Notae 

 Bibliographia 
 Dimitri Kitsikis, Propagande et pressions en politique internationale: la Grèce et ses revendications à la Conférence de la paix (1919-1920) (Lutetiae: PUF, 1963) pp. 196-200
 Andrew Dalby, Eleftherios Venizelos: Greece (Londinii: Haus, 2010) p. 106
 Francis Edward Clark, Memories of Many Men in Many Lands (Bostoniae, 1922) p. 428

 Nexus externi 
 Μιχαήλ Καλοποθάκης (Demetrii pater) apud Vicipaediam Neograecam
 Vita brevissima in pagina de ecclesia Evangelica 
 Autobiographia anno 1893 scripta 

Categoria:Philologi Graeciae
Categoria:Historici Graeciae
Categoria:Alumni Universitatis Harvardianae
Categoria:Alumni Universitatis Humboldtianae Berolinensis
Categoria:Auctores Latini recentiores
Categoria:Auctores Neograeci